CELEX: 32009R0051
Language: lv
Date: 2009-01-15 00:00:00
Title: Komisijas Regula (EK) Nr. 51/2009 ( 2009. gada 15. janvāris ) par atsevišķu preču klasifikāciju kombinētajā nomenklatūrā

22.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 17/17
            
         
      KOMISIJAS REGULA (EK) Nr. 51/2009
   (2009. gada 15. janvāris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodiem, kas norādīti minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā sniegušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 15. janvārī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Stepēts taisnstūrveida izstrādājums, aptuveni 260 cm × 240 cm liels, kas sastāv no trim kārtām, abas ārējās kārtas izgatavotas no austa kokvilnas auduma, bet vidējā kārta, kas veido iekšējo polsterējumu, ir sintētiskā vate. Uz augšējās kārtas ir uzšūta aptuveni 30 cm plata kontrastējošas krāsas apmale. Kārtas tiek sašūtas kopā ar dekoratīvām vīlēm.
                  (gultas pārklājs)
                  (Skatīt fotoattēlu Nr. 645) (1)
                  
               
               
                  9404 90 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI sadaļas 1.s) piezīmi un KN koda 9404, 9404 90 un 9404 90 90 aprakstus.
                  Gultas piederumi un tamlīdzīgi izstrādājumi, kuri iekšpusē ir pildīti ar jebkuru materiālu, jāklasificē pozīcijā 9404. Skatīt arī Harmonizētās sistēmas (HS) skaidrojumus 9404. pozīcijas (B) punktam un (B)(2) apakšpunktam, kurā skaidri minētas vatētas segas un gultas pārklāji.
                  Klasifikāciju pozīcijā 6304 izslēdz, jo XI sadaļā nav iekļauti 94. nodaļā minētie gultas piederumi (sk. XI sadaļas 1.s) piezīmi). Turklāt 6304. pozīcija izslēdz mājas aprīkojuma piederumus, kas ietverti 9404. pozīcijā, piemēram, gultas pārklājus (sk. arī HS skaidrojumu 6304. pozīcijai otro rindkopu).
                  Attiecīgi izstrādājums jāklasificē ar KN kodu 9404 90 90.
               
            
         
      
         (1)  Fotoattēls pievienots tikai informācijai.